Hüti (Hiiumaa)

Hüti on küla Hiiumaal Hiiumaa vallas. Enne Eesti omavalitsuste haldusreformi 2017. aastal kuulus küla Hiiu valda, kuni 2013. aastani Kõrgessaare valda.

Küla piirneb idas ja kirdes Heiste, põhjas Paope, läänes Kiivera ning lõunas Sülluste külaga.

Nimi 
Küla nimi tuletub klaasikoja mõistest kas saksa keelest Glashütte või rootsi keelest Glashytta.

Loodus 
Külas asub Hüti looduskaitseala. Küla läbib Paope oja.

Elanike arv

Talud 

Hüti talud 1917

Ajalugu 
Küla kuulus ajalooliselt Lauka mõisa alla. Hütil asus 17. sajandil Eesti esimene klaasikoda - Hüti klaasikoda.

1725–1726 Läänemaa adramaarevisjonis elas piirkonnas talunik Hütte Peter. Hiljem asus külas metsavahikoht. 1835 asus Hütis kaks talu, mille üks peremees sai perenimeks Küttim ja teine Püssim, sulased aga Klemm ja Valk (Walk).  1917 asus külas 4 talu.

Taristu 
Hüti küla asub Lääne-Hiiumaa oluliste teede ristumiskohas. Külas ristub Käina–Hüti tee Kõrgessaare–Hüti–Puski teega, külast lähtuvad Paope–Hüti tee, Hüti–Laasi tee ja Kiivera–Sülluste tee.

Kultuur 
Klaasikoja endises asukohas teostas 1958–1961 väljakaevamisi Maks Roosma. Kunstnik Valev Sein rajas 2008 klaasikoja asukohta pudelipuu, mille 2013 asendas monumendiga "Soovide puu".

Viited

Hiiumaa valla külad